Libatse
Libatse on küla Pärnumaal Põhja-Pärnumaa vallas. Ta asub Tallinna–Pärnu–Ikla maantee ääres ning jääb 6 km Pärnu-Jaagupist Tallinna poole. Enne Eesti omavalitsuste haldusreformi 2017. aastal kuulus küla Halinga valda. 1830. aastal asutati Kaelase ja Roodi mõisale kuulunud talumaadest Libatse mõis (Wildenau). Nõukogude ajal oli Libatse Edasi kolhoosi keskus. 2016. aasta 11. novembri seisuga elab külas 361 inimest. Külas on Libatse raamatukogu ja avalik internetipunkt. 2020. aastani tegutses Libatse Lasteaed-Algkool. Suurim tööandja on Boardic Eesti, mis tegeleb vineeri töötlemisega.